  Майя Бывальцева Удмуртиысь 25 гурт ёросъёс пӧлысь тямысэз ӝыныезлэсь унозэ юоссэс утялтӥзы ни. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Красногорск ёросын 80 процентсэ бусыоссэс бушатӥзы, Вавож ёросын – 70, Алнаш ёросын – 61, Дэри ёросын – 60, Можга ёросын – 56, Якшур-Бӧдья ёросын – 55, Грак ёросын – 54, Сьӧлта ёросын – 53 процентсэ. 24-тӥ гудырикошконлы ивортонъёсъя, элькунын 150 сюрс 300 гектар вылысь юосты утялтӥзы, со киземъёс пӧлысь 50 процентэз луэ. Кеносъёсы 361 сюрс тонна ю тысь жильдӥзы ни, кылем арын та дырлы 167 сюрс 500 тонна вал Ю-няньзы тужгес удалтэмын Вавож ёросын, отын одӥг гектарысь 35,7 центнер тысь жильдо. Оглом элькунъя шорлыдын 24 центнерен усе. Удмуртиысь музъем ужасьёслы 163 сюрс гектар пала муос вылысь юосты араны кылиз на. Нуналаз 6-8,5 сюрс гектарен утялто. Юосты утялтонэз йылпумъян но 700 сюрс тонна пала тысь басьтон понна милем 19 шундыё нунал кулэ на! Куазь мед юрттоз Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрТодэ вайытом, Удмуртиын агропром огъетын ужасьёслы улон интылы сертификатъёс сётъяны кутскизы. Тегъёс: Вавож Удмуртия гуртвозёс Красногорск ютысь аран  